**Benjamin Jeffrey Maxwell** (s. 30. maaliskuuta 1988 North Vancouver, Brittiläinen Kolumbia, Kanada) on kanadalainen jääkiekkoilija. Hän on pelipaikaltaan keskushyökkääjä, mutta osaa pelata myös laidassa. Hänen vahvuuksiinsa kuuluu kahden suunnan pelaaminen, pelinlukutaidot ja syöttäminen.

Maxwell on urallaan voittanut kultaa Ivan Hlinkan muistoturnauksesta 2005 sekä kaksi Suomen mestaruutta.

Ura
---

### Seuraura

#### Junioriura

WHL-joukkue Kootenay Ice varasi Maxwellin koko WHL:n varaustilaisuuden toisena pelaajana Jonathan Toewsin jälkeen kesällä 2003. Hän pelasi kauden 2003–2004 vielä suurimmaksi osaksi PIJHL-joukkue North Delta Devilsissä. WHL:n tulokaskausi 2004–2005 toi Maxwellille runkosarjassa 18 tehopistettä. Kaudella 2005–2006 hän teki läpimurtonsa ja yhden kauden piste-ennätyksensä WHL:ssä tehoilla 28+32=60, joilla Maxwell oli Icen kolmanneksi paras pistemies ja maalintekijä. Kevään 2006 pudotuspeleissä hän jakoi joukkueen sisäisen piste- ja syöttöpörssin voiton Ryan Russellin kanssa tehoilla 3+5=8. Maxwell oli Icen ainoa, jonka teholukema (+1) oli kuuden ottelun jälkeen plussan puolella. Hän pelasi kauden aikana myös CHL Top Prospects Gamessa. Maxwell oli tähdistöottelun yhteydessä pidetyssä kiekonkäsittelykilpailussa 51 pelaajaa käsittäneen ryhmän paras.

Montréal Canadiens varasi Maxwellin toisella kierroksella 49. pelaajana NHL:n varaustilaisuudessa 2006. Hän pelasi kaksi seuraavaa kautta vielä WHL:ssä. Molemmat jäivät kuitenkin rikkonaisiksi loukkaantumisten takia. Kaudella 2006–2007 Maxwell onnistui tekemään 39 runkosarjaottelussa 53 tehopistettä. Viimeisellä WHL-kaudellaan 2007–2008, kevään 2008 pudotuspeleissä hän oli Icen paras maalintekijä kuudella osumallaan ja myös Maxwellin teholukema +6 oli joukkueen paras.

#### Ammattilaisura

Kaudeksi 2008–2009 Maxwell siirtyi Montréal Canadiensin organisaatioon. Hän pelasi valtaosan kaudestaan kuitenkin farmijoukkue Hamilton Bulldogsissa, AHL:ssä. Maxwell oli tehoilla 22+36=58 joukkueen toiseksi paras pistemies David Desharnais'n kanssa. Hän debytoi kauden aikana myös Canadiensin NHL-joukkueessa, jossa Maxwell sai tililleen seitsemän runkosarjaottelua jääden niissä ilman tehopisteitä. Hän teki NHL-debyyttinsä 13. joulukuuta 2008 Washington Capitalsia vastaan paikattuaan Saku Koivun loukkaantumista. Kaudella 2009–2010 Maxwell sai NHL:ssä tililleen 13 runkosarja- ja yhden playoff-ottelun jääden niissä ilman tehopisteitä.

Maxwell oli kaudella 2010–2011 Bulldogsin kolmanneksi paras pistemies tehtyään 47 runkosarjaottelussa tehot 11+29=40. Hän ei saanut kauden aikana tililleen NHL-otteluita Canadiensissa. Helmikuussa 2011 Maxwell ja kesän 2011 neljännen kierroksen varausvuoro kaupattiin Atlanta Thrashersiin vaihdossa Brent Sopeliin ja Nigel Dawesiin. Hän vietti loppukautensa suurimmaksi osaksi NHL:n puolella tehden 12 runkosarjaottelussa tehot 1+1=2. Maxwellin NHL-uran avausmaali syntyi 27. maaliskuuta 2011 Ottawa Senatorsin Craig Andersonin taakse. Hänet palkittiin ottelun ykköstähtenä.

Kaudeksi 2011–2012 Thrashers muutti Winnipegiin ja vaihtoi nimensä Jetsiksi. Hän teki heinäkuussa 2011 vuoden mittaisen ja 750 000 dollarin arvoisen jatkosopimuksen joukkueen kanssa. Maxwellilta jäi kuusi ensimmäistä NHL-ottelua välistä ylävartalovamman takia. Hän pelasi Jetsissä neljä ottelua, kunnes joukkue asetti hänet siirtolistalle, josta Anaheim Ducks nappasi Maxwellin marraskuussa 2011. Ducksissa Maxwell pelasi kuusi ottelua, kunnes hän palasi jo saman vuoden joulukuussa siirtolistan kautta takaisin Jetsin organisaatioon. Maxwell vietti joukkueessa kaikkiaan yhdeksän NHL-ottelua tehopistein 1+4=5. Hän vietti suurimman osan loppukaudestaan Jetsin farmijoukkue St. John's IceCapsissa. Heinäkuussa 2012 Maxwell teki vuoden mittaisen jatkosopimuksen Jetsin kanssa.

Maxwell pelasi kauden 2012–2013 kokonaan IceCapsissa. Kaudeksi 2013–2014 hän siirtyi vuoden mittaisella sopimuksella SM-liigajoukkue Oulun Kärppiin. Maxwell oli tehoilla 16+26=42 joukkueen toiseksi paras pistemies Ivan Humlin jälkeen ja jakoi koko SM-liigan pistepörssin yhdeksännen sijan HIFK:n Ville Peltosen ja Pelicansin Vili Sopasen kanssa. Hän voitti kauden päätteeksi Suomenmestaruuden. Kaudeksi 2014–2015 Maxwell siirtyi vuoden mittaisella sopimuksella KHL-joukkue Jugra Hanty-Mansijskiin. Hän nousi joukkueen varakapteeniksi. Maxwell oli Jugran sisäisessä pistepörssissä kolmas tehoilla 14+13=27, kunnes hän siirtyi ketjukaverinsa Lukáš Kašparin kanssa loppukaudeksi takaisin Kärppiin. Myös Kašpar on paluumuuttaja. Siirron taustalla oli Jugran pahat talousvaikeudet ja ulosjääminen pudotuspeleistä. Maxwell voitti kauden päätteeksi taas Suomenmestaruuden.

### Maajoukkueura

Maxwell pelasi alle 18-vuotiaiden MM-kilpailuissa vuonna 2006 sekä edusti Canada Pacificin joukkuetta World U-17 Hockey Challengessa vuonna 2005, jolloin hän voitti hopeaa. Maxwell pelasi myös U-18 Junior World Cupissa vuonna 2005 voittaen kultaa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2003–2004 | North Delta Devils | PIJHL | 40 | 17 | 28 | 45 | 46 | 5 | 3 | 6 | 9 | 0 |
|  | Surrey Eagles | BCHL | 2 | 0 | 0 | 0 | 0 | – | – | – | – | – |
|  | Kootenay Ice | WHL | 3 | 0 | 1 | 1 | 2 | 1 | 0 | 0 | 0 | 0 |
| 2004–2005 | Kootenay Ice | WHL | 68 | 8 | 10 | 18 | 37 | 16 | 0 | 1 | 1 | 6 |
| 2005–2006 | Kootenay Ice | WHL | 69 | 28 | 32 | 60 | 52 | 6 | 3 | 5 | 8 | 0 |  |  |  |  |  |  | U18 | 7 | 2 | 5 | 7 | 10 |
| 2006–2007 | Kootenay Ice | WHL | 39 | 19 | 34 | 53 | 42 | 7 | 1 | 4 | 5 | 21 |
| 2007–2008 | Kootenay Ice | WHL | 31 | 9 | 18 | 27 | 26 | 10 | 6 | 3 | 9 | 14 |
| 2008–2009 | Hamilton Bulldogs | AHL | 73 | 22 | 36 | 58 | 58 | 6 | 3 | 1 | 4 | 4 |
|  | Montréal Canadiens | NHL | 7 | 0 | 0 | 0 | 2 | – | – | – | – | – |
| 2009–2010 | Hamilton Bulldogs | AHL | 57 | 16 | 28 | 44 | 22 | 1 | 0 | 0 | 0 | 0 |
|  | Montréal Canadiens | NHL | 13 | 0 | 0 | 0 | 6 | 1 | 0 | 0 | 0 | 0 |
| 2010–2011 | Hamilton Bulldogs | AHL | 47 | 11 | 29 | 40 | 32 | – | – | – | – | – |
|  | Chicago Wolves | AHL | 2 | 0 | 1 | 1 | 0 | – | – | – | – | – |
|  | Atlanta Thrashers | NHL | 12 | 1 | 1 | 2 | 9 | – | – | – | – | – |
| 2011–2012 | Anaheim Ducks | NHL | 6 | 0 | 1 | 1 | 2 | – | – | – | – | – |
|  | St. John's IceCaps | AHL | 43 | 8 | 17 | 25 | 35 | 15 | 3 | 4 | 7 | 4 |
|  | Winnipeg Jets | NHL | 9 | 1 | 4 | 5 | 0 | – | – | – | – | – |
| 2012–2013 | St. John's IceCaps | AHL | 74 | 11 | 29 | 40 | 52 | – | – | – | – | – |
| 2013–2014 | Kärpät | SM-liiga | 49 | 16 | 26 | 42 | 56 | 16 | 3 | 4 | 7 | 6 | Kanada-malja |
| 2014–2015 | Jugra Hanty-Mansijsk | KHL | 46 | 14 | 13 | 27 | 48 | – | – | – | – | – |
|  | Kärpät | SM-liiga | 12 | 3 | 3 | 6 | 8 | 19 | 7 | 5 | 12 | 8 | Kanada-malja |
| 2015–2016 | HK Sotši | KHL | 52 | 14 | 18 | 32 | 57 | 3 | 0 | 0 | 0 | 4 |
| 2016–2017 | HK Sotši | KHL | 48 | 8 | 7 | 15 | 34 | – | – | – | – | – |
| 2017–2018 | HK Spartak Moskova | KHL | 39 | 12 | 16 | 28 | 16 | 4 | 0 | 0 | 0 | 2 |
| 2018–2019 | HK Spartak Moskova | KHL | 59 | 11 | 12 | 23 | 20 | – | – | – | – | – |
| 2019–2020 | SCL Tigers | NLA | 48 | 16 | 17 | 33 | 34 | – | – | – | – | – |
| 2020–2021 | SCL Tigers | NLA | 50 | 10 | 17 | 27 | 14 | – | – | – | – | – |
| 2021–2022 | Linköping HC | SHL | 38 | 6 | 6 | 12 | 8 | – | – | – | – | – |
| 2022–2023 | Linköping HC | SHL | 43 | 0 | 7 | 7 | 20 | – | – | – | – | – |
| 5 kautta | yhteensä | AHL | 296 | 68 | 140 | 208 | 199 | 22 | 6 | 5 | 11 | 8 |
| 5 kautta | yhteensä | KHL | 244 | 59 | 66 | 125 | 175 | 7 | 0 | 0 | 0 | 6 |
| 4 kautta | yhteensä | NHL | 47 | 2 | 6 | 8 | 19 | 1 | 0 | 0 | 0 | 0 |
| 2 kautta | yhteensä | NLA | 98 | 26 | 34 | 60 | 48 | – | – | – | – | – |
| 2 kautta | yhteensä | SHL | 81 | 6 | 13 | 19 | 48 | – | – | – | – | – |
| 2 kautta | yhteensä | SM-liiga | 61 | 19 | 29 | 48 | 64 | 35 | 10 | 9 | 19 | 14 |

Lähteet
-------

* Ben Maxwell The Internet Hockey Databasessa (englanniksi)
* Ben Maxwell Legends of Hockey -sivustolla (englanniksi)
* Ben Maxwell *Elite Prospects*. Everysport Media Group AB.  (englanniksi)

### Viitteet

1. ↑  Maxy made a great pass cross ice to me | hgljhd jersey – Blogs Unpad[vanhentunut linkki] (englanniksi)
2. 1 2 3 4 5  Ben Maxwell *Elite Prospects*. Everysport Media Group AB.  (englanniksi)
3. 1 2 3  Ben Maxwell The Internet Hockey Databasessa (englanniksi)
4. ↑  NHL:n varaustilaisuus 2006: 2. kierros  25.6.2006. Jatkoaika.com. Viitattu 16.8.2013.
5. ↑  Habs acquire Brent Sopel and Nigel Dawes from Atlanta  26.2.2011. MONTREAL:  Montreal Canadiens. Viitattu 16.8.2013. (englanniksi)
6. ↑  NHL: Sulzer Floridaan  26.2.2011. Jatkoaika.com. Viitattu 16.8.2013.
7. ↑  Ducks claim Maxwell off waivers from Jets  10.11.2011. The Sports Network. Viitattu 16.8.2013. (englanniksi)
8. ↑  Jets claim Ben Maxwell off Waivers  6.12.2011. Winnipeg Jets. Viitattu 16.8.2013. (englanniksi)
9. ↑  Jets agree to terms with Ben Maxwell & Mark Dekanich  6.7.2012. Winnipeg Jets. Viitattu 16.8.2013. (englanniksi)
10. ↑  Kärpille vihdoin ykkössentteri  12.8.2013. Jatkoaika.com. Viitattu 16.8.2013.
11. ↑  ХК "Югра" подписал контракт с Беном Максвеллом  29.5.2014. ХК "Югра".  Arkistoitu 13.2.2015. Viitattu 30.5.2014. (venäjäksi)
12. ↑  Kärppien pistelinko KHL:ään  29.5.2014. Jatkoaika.com. Viitattu 30.5.2014.
13. ↑  Siira, Kimmo: Kärpiltä supersatsaus kevääseen – Maxwell ja Kaspar Ouluun  12.2.2015. Kaleva Oy. Viitattu 13.2.2015.